ОТЧЕТ ЗА ДЕЙНОСТТА НА КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИНСПЕКТОРАТА КЪМ ВИСШИЯ СЪДЕБЕН СЪВЕТ“ КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ И ЗА ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ СЪДИИ И НАЛОЖЕНИ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗАКОНА ЗА СЪДЕБНАТА ВЛАСТ ЗА ПЕРИОДА 01.01.2021 г. – 30.06.2021 г. 

За периода 01.01.2021 г. - 30.06.2021 г. комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на ВСС е провела 15 (петнадесет) заседания. С оглед правомощията по чл. 20 от Правилата за работа на съдийската колегия на ВСС, комисията е разгледала:

- 2 (две) предложения за образуване на дисциплинарно производство за налагане на дисциплинарно наказание на съдии;
- 9 (девет) сигнала от ИВСС, изготвени на основание чл. 54, ал. 1, т. 5 от Закона за съдебната власт (ЗСВ);
- 36 (тридесет и шест) акта с резултати от извършени комплексни, планови и тематични проверки от ИВСС;
- 47 (четиридесет и седем) броя информации от ИВСС относно изпълнение на препоръки дадени в актове и сигнали от проверки на ИВСС;
- Данни за установените от ИВСС нарушения на правото на разглеждане и решаване на делата в разумен срок за периодите: 01.10.2020 г. -31.12.2020 г. и 01.01.2021 г. - 31.03.2021 г. по глава трета „а“ от ЗСВ - 2 бр.;
- Отчет на Министъра на правосъдието за постъпили и изплатени обезщетения по реда на Глава трета „а“ от ЗСВ за периодите: 01.10.2020 г.-31.12.2021 г. и 01.01.2021 г. - 31.03.2021 г. - 2 бр.;
- 1 (един) брой анализ на констатираните от ИВСС случаи на нарушаване правото на разглеждане и решаване на делото в разумен срок за периодите: 01.10.2020 г. - 31.03.2021 г.;
- Доклади от административните ръководители на съдилищата в изпълнение на мерките, приети на основание чл. 60м, ал. 2 от Глава трета „а” ЗСВ и решение по т. 6 от протокол № 25 от 14 юли 2020 г. на Съдийската колегия на ВСС.
- Доклад за разгледани и приети актове от извършени проверки от ИВСС на Специализиран наказателен съд и Апелативен специализиран съд, както и данни за констатирани от ИВСС случаи на нарушаване на правото на разглеждане на делото в разумен срок, по реда на Глава III“а“ ЗСВ, разгледани на заседания на комисия „ДДВИВСС“ към СК на ВСС, за представяне на работна група определена със Заповед № 9120/07.06.2021 г. на главния секретар на ВСС, издадена в изпълнение на решение на съдийската колегия на ВСС по протокол № 21/01.05.2021 г., т. 5.2.

1. Дисциплинарни производства, образувани с решение на съдийската колегия на Висшия съдебен съвет за периода 01.01.2021- 30.06.2021 г.

- Дисциплинарно дело № 2/2021 г. по описа на ВСС срещу Николай Илиев Николов – съдия в Софийски районен съд. Предложението е направено от административния ръководител на СРС. Решението е прието по протокол № 21/01.06.2021 г. на съдийската колегия на ВСС.
- Дисциплинарно дело № 3/2021 г. по описа на ВСС срещу Деян Стоянов Вътов – съдия в Районен съд - Пловдив. Предложението е направено от административния ръководител на Районен съд - Пловдив. Решението е прието по протокол № 24/22.06.2021 г. на съдийската колегия на ВСС.

2. Постъпили предложения за налагане на дисциплинарно наказание на съдии, по които не е образувано дисциплинарно производство:

	- С решение на съдийската колегия на ВСС по протокол № 13/20.04.2021 г. е постановен отказ да се образува дисциплинарно производство по чл. 312, ал. 1, т. 2 ЗСВ срещу съдия Георги Василев Ушев - административен ръководител на Апелативния специализиран наказателен съд, по внесено предложение с рег. индекс ВСС-1860 от 11.02.2019 г. от Лозан Панов - председател на Върховния касационен съд. Преписката е върната на СК на ВСС за ново произнасяне с решение  № 4285 от 02.04.2021 г. на ВАС – петчленен състав – ІІ колегия, по адм. дело № 7706/2020 г., с което се отменя решение, обективирано в т. 4 от протокол № 7 от заседанието на съдийската колегия на ВСС, проведено на 26.02.2019 г., с което не е образувано дисциплинарно производство по направеното от председателя на Върховния касационен съд предложение с рег. индекс № ВСС-1860 от 11.02.2019 г.

3. Приключени дисциплинарни производства с решение на съдийската колегия на ВСС за периода 01.01.2021 г.- 30.06.2021г.

- Дисциплинарно дело № 23/2017 г. по описа на ВСС, образувано срещу Любка Емилова Голакова – съдия в Софийски градски съд. С решение на съдийската колегия на ВСС по протокол № 1/19.01.2021 г. на съдия Любка Голакова е наложено дисциплинарно наказание по чл. 308, ал. 1, т. 2 ЗСВ – „намаляване на основното трудово възнаграждение с 10 на сто за срок от 6 месеца“, за извършени нарушения по чл. 307, ал.3, т. 1 и 2 ЗСВ, изразяващи се в системно неспазване на сроковете, предвидени в процесуалните закони, както и действия или бездействия, които неоправдано забавят производството по съдебните дела. 
- Дисциплинарно дело № 47/2017 г. по описа на ВСС, образувано срещу Върбан Тодоров Върбанов - съдия в СРС. С решение на съдийската колегия на ВСС по протокол № 21/01.06.2021 г. е наложено дисциплинарно наказание по чл. 308, ал. 1, т. 1 ЗСВ– забележка, за извършени нарушения по чл. 307, ал. 3, т. 1 ЗСВ, изразяващи се в системно неспазване на сроковете, предвидени в процесуалните закони. 

4. Заповеди на административни ръководители за налагане на дисциплинарни наказания, на основание чл. 311, т. 1 от ЗСВ във връзка с чл. 308, ал. 1, т. 1 ЗСВ, за периода 01.01.2021 г.- 30.06.2021 г.
- Няма
5. Заповеди по чл. 327 ЗСВ за обръщане на внимание от административни ръководители за периода 01.01.2021 г.- 30.06.2021 г.
- Няма
6. Влезли в сила решения на Върховния административен съд, постановени по дела, образувани по жалби срещу решения на съдийската колегия на ВСС по дисциплинарни дела и предложения за образуване на дисциплинарно производство за налагане на дисциплинарно наказание.
През отчетния период са постановени общо 3 (три) окончателни съдебни акта на ВАС, постановени по дела, образувани по жалби срещу решения на съдийската колегия по дисциплинарни дела, както следва:
- Решение № 4285 от 02.04.2021 г. на ВАС – петчленен състав – ІІ колегия, по адм. дело № 7706/2020 г., с което се отменя решение, обективирано в т. 4 от протокол № 7 от заседанието на съдийската колегия на ВСС, проведено на 26.02.2019 г. относно постановен отказ за образуване на дисциплинарно производство по направено от председателя на Върховния касационен съд предложение с рег. индекс № ВСС-1860 от 11.02.2019 г. за налагане на дисциплинарно наказание на Георги Ушев - административен ръководител на Апелативния специализиран наказателен съд и се връща административната преписка на ВСС за продължаване на производството.
- Решение № 4677 от 13.04.2021 г. на ВАС - петчленен състав - ІІ колегия, по адм. дело № 318/2021 г., с което оставя в сила решение № 12875 от 20.10.2020 г., постановено по адм. дело № 5040/2020 г. на тричленен състав на ВАС, шесто отделение, с което се отхвърля оспорването по жалба на Бисерка Василева Памукова против решението по допълнителна точка 30 от протокол № 42/17.12.2019 г. от заседанието на съдийската колегия на ВСС, с което е потвърдено наложеното й със заповед № АС-101/07.03.2019 г. на административния ръководител на СРС дисциплинарно наказание „забележка“.
- Решение № 4873 от 15 април 2021 г. на ВАС, шесто отделение, по адм. дело № 1416/2021 г., влязло в сила на 06.05.2021 г., с което се отхвърля жалбата на Александър Симеонов Станчев – съдия в Районен съд – Русе, срещу решение по т. 3.1. от протокол № 44 от заседанието на съдийската колегия на ВСС, проведено на 15 декември 2020 г., с което му е наложено дисциплинарно наказание по чл. 308, ал. 1, т. 1 ЗСВ – „забележка“.